Source: https://novinar.com/6798
Timestamp: 2019-09-17 21:36:55+00:00
Document Index: 1816436

Matched Legal Cases: ['sodišče ', 'sodišče ', 'Sodišče ', 'Sodišče ', 'sodišče ', 'sodišče ', 'Sodišče ']

Tožilstvo in sodišče naj prekineta pregon novinarke - Društvo novinarjev Slovenije
← Vrnitev Boška Šrota v medije je v posmeh medijskemu prostoru
Razpis štipendijskega programa →
Tožilstvo in sodišče naj prekineta pregon novinarke
Upravni odbor Društva novinarjev Slovenije odločitev sodišča, da nadaljuje kazenski pregon novinarke Dela Anuško Delić, razume kot še en grob in nedopusten poseg v ustavno pravico javnosti do obveščenosti. Sodišče namreč ni zavrnilo obtožnega predloga specializiranega državnega tožilstva, ki serijo njenih člankov o desnem ekstremizmu povezuje z odtekanjem tajnih dokumentov iz Sove. Iz obtožnega predloga je razvidno, da je tožilstvo do podatkov o novinarkinem viru, poskušalo priti s pridobitvijo prometnih podatkov o njeni telefonski številki. Sodišče je zahtevo sicer zavrnilo, vendar pa društvo novinarjev kljub temu ostro protestira proti poskusom tožilstva, da bi s prisluškovanjem novinarjem, prišlo do anonimnih virov informacij.
Objave v Delu o skrb vzbujajočem družbenem pojavu so bile nesporno v javnem interesu, zato se UO DNS čudi sodišču, da se je odločilo nadaljevati kazenski pregon novinarke. Tudi če bi novinarka razkrivala vsebino tajnih dokumentov, česar sicer ni naredila, se v demokratični državi zaradi razkrivanja zaupnih in drugih za javnost pomembnih podatkov novinarjev ne preganja. Tudi Kodeks novinarjev Slovenije dovoljuje sicer nedovoljene načine zbiranja informacij, če jih ni mogoče pridobiti na drug način in so za javnost izrednega pomena. Po kodeksu je novinar dolžan spoštovati tudi anonimnost vira.
UO DNS zato tožilstvo in sodišče poziva, da nemudoma prekineta pregon Anuške Delić.
Komentar na Tožilstvo in sodišče naj prekineta pregon novinarke
Rado said: Vsak odgovarja za svoja dejanja. Le čemu naj bi bila novinarka Anuška iz tega izvzeta? Pred pregonom nihče od državljanov RS ni varen. Če Delićeva ni kršila zakona, potem se nima česa bati. Sodišče jo bo oprostilo.